

**M E G H Í V Ó**

**Az Országos Erdészeti Egyesület**

**Küldöttgyűlése valamennyi küldöttének,**

**az Elnökség, az Ellenőrző Bizottság tagjainak és a Díj Bizottság elnökének**

**E-mail körlevél**

**Az Országos Erdészeti Egyesület küldöttgyűlése 2018. május 10-én, csütörtökön 10.00 órától, Budapesten, az Erdészeti Információs Központban (II. ker. Budakeszi út 91.) tartja soron következő ülését, melyre ezúton meghívlak.**

A küldöttgyűlés akkor határozatképes, ha azon a megválasztott küldöttek 50%-a + 1 fő megjelent. Határozatképtelenség esetén, 2018. május 10-én 10.30-ra ismételten összehívom a küldöttgyűlést, mely a megjelent küldöttek számától függetlenül határozatképes, az eredeti napirendi pontokban.

**Napirendi pontok:**

**1. 2018. évi kitüntetési javaslatok előterjesztése és a kitüntetettek megszavazása**

**Előadó: Zambó Péter elnök, Tóth Gábor, a Díj Bizottság elnöke**

A szavazatok összeszámlálásának szüneteiben:

**2. Az Országos Erdészeti Egyesület 2017. évi beszámolóinak és egyéb, a küldöttgyűlés hatáskörébe rendelt dokumentumok jóváhagyása**

**Előadó: Kiss László alelnök, Bak Julianna EB elnök**

**3. Az Országos Erdészeti Egyesület 2018. évi programjának és pénzügyi, befektetési tervének jóváhagyása**

**Előadó: Zambó Péter elnök, Bak Julianna EB elnök**

**4. Tagsági jogviszony felmondása a tagdíjat nem fizető tagok esetében**

**Előadó: Szentpéteri Sándor ügyvezető igazgató**

**5. Az Országos Erdészeti Egyesület Kitüntetési Szabályzatának módosítása**

**Előadó: Szentpéteri Sándor ügyvezető igazgató**

**6. Egyebek**

**Előadó: Zambó Péter elnök**

Megtisztelő jelenlétetekre feltétlenül számítok! A részvételről 2018. május 04-ig szíves visszajelzést kérek a titkarsag@oee.hu címen vagy Udvardi Annamáriának a 06 20 776 7491-es telefonszámon!

**Erdész üdvözlettel:**

|  |  |
| --- | --- |
| **Budapest, 2018. április 24.** | **Zambó Péter s.k.****elnök** |